Aktor anker ikke dommen mot A$AP Rocky
Det kommer frem i en pressemelding. 14. august ble Rakim Mayers (30) – bedre kjent som rapperen A$AP Rocky – og to andre menn dømt til betinget fengsel for vold i Stockholm. Betinget fengsel vil si at de slipper å sone straffen i fengsel. – Dette har ikke vært en så alvorlig voldshendelse at det var riktig å idømme ubetinget fengselsstraff, sa dommer Per Lennerbrant den gang. Fornærmede krevde en erstatningssum på 140.000 kroner, men de tre ble dømt til å betale 12.500 kroner svenske kroner. les ogsåTidligere i august ble det klart at fornærmede i saken var misfornøyd og krevde ny rettssak mot A$AP Rocky. Da uttalte advokat Magnus Strömberg at fornærmede var misfornøyd med at de ikke ble dømt for vold med glassflasker, slik han hevder å ha blitt utsatt for. Nå har imidlertid aktor besluttet at dommen ikke ankes. – Jeg har akseptert tingrettens bevisvurdering, det vil si at det ikke er bevist at det er brukt hele eller knuste flasker ved overfallet, sier aktor Daniel Suneson i en pressemelding. – Jeg mener gjerningen har en noe høyere straffeverdi enn de to månedene som tingretten har kommet frem til, men jeg har ved en samlet vurdering valgt å ikke anke dommen. Alle tre er blitt straffeforfulgt for kroppsskade, og tingretten har avvist innvending om nødverge, og det synes jeg var viktig å få klarlagt i dette tilfellet, fortsetter Suneson.A$AP Rocky og vennegjengen hans kom 30. juni i en slåsskamp med en afghansk mann i 20-årene. Slåsskampen fant sted i nærheten av MAX burger Kungsgatan i Stockholm. Den amerikanske artisten satt i varetekt i Kronoberg i Stockholm fra 5. juli, til han ble løslatt og forlot Sverige 2. august. Varetektsfengslingen ble begrunnet med fluktrisiko. Har du ikke fått med deg saken? Dette må du vite om A$AP Rocky-saken!
Den amerikanske rapperen A$AP Rocky ble dømt til betinget fengsel for vold. Aktor har valgt å ikke anke dommen.